El Łago de Garda , o Bènaco el xe on łago intrà el Vèneto, Trentin e ła Łonbardia. El ga na estension de 370 km e el xe el łago pì grando de ła Venesia ła Łonbardia e del Itàlia e el 34° de ła Eoropa. Ła zona a nord de'l łago ła ze łonga e strucada e ghe zira torno montanje pì alte de 2000 metri, chełe pì alte łe fa parte de'l Grupo de'l Baldo. El sud del łago el ga torno cołi de formasion morènega: el ze retenjùo dalbon che ła orìzane de'l łago ła sìpia stà cauzà da un giasar. El fiume Sarca el e el prinsipałe imisario intrà i so 25 che'l ga, e intrà sti 25 ghe ze anca l'Aril, łongo sol che 175 metri, che el ze retejnù esar el fiume pì curto de'l mondo. El prinsipałe emisario de'l łago el ze el fiume Menzo. El Łago de Garda el banja tre rzxoni: el Veneto, ła Łonbardìa e el Trentin Sudtirol e defarenti comuni: in provinsia de Bresa ghe ze Sirmion, Dezensan de'l Garda, Padenghe, Moniga, Manerba, San Fełise de'l Bènaco, Sałò, Gardon de Riera, Toscołan Maderen, Garnjan, Tinjal, Tremon, Łimon so'l Bènaco, in provinsia de Verona ge ze Pescera, Castelnovo, Łasize, Bardołin, Garda, Tori, Brenzon, Malsexen e par ultimi in provinsia de Trent el toca Riva, Nago-Torbol e Łeder. Inte'l łago ghe ze sincue ìzołe: ła pì granda l'è "l'ìzoła deìl Garda" e łà rente ghe ze anca l'ìzoła de San Biajo ciamada anca "de i Cunich", tute e do łe ze fora de San Fełise de'l Bènaco, envèrs Sałò inte ła costa de Bresa. Intrà łe pì picenine ghe ze l'ìzoła deìl Olif, l'ìzoła del Soin e l'ìzoła del Trimelon endè la costa veneta enfrè Malsexen e Brenson. El clima mite el gà parmetùo el cresare de tante plante mediterane , e el ga fato in manjiera che el Lago de Garda el deveniese na stasion toristega mondiałe. Senpre intrà łe pì conosu, ghe le xe le limonàre, che col clima che ghe xe, i sta ben anca de inverno. Le spese de pesi che ghe xe inte el lago le xe pì de trenta, e una la ge xe solque qhi: el carpion. Le altre spece pì de valor le xe: l'Agone, l'Alboreła, ła bixata, la Botatrice, la Carpa, el Cavedano, el Lavarello, el Luçio Marin, el Persego reale, la Tenca, la Trota fario e el gambaro de acua dolse. El Lago de Garda el xe sta nominà in racuante opare de łiterare: partè i carmi del poeta latin Catullo , et pò anca da Virgilio, naçiù endè la sona de Mantova, et que del lago el ga scrit cosita: dal lor pare Benaco co canoça de blu, el Minçio el porta co le sò onde in ruo vasel.